
REPUBLIKA HRVATSKA
MINISTARSTVO TURIZMA I SPORTA

Javni  poziv srednjim strukovnim, umjetničkim i mješovitim školama za promociju i  jačanje kompetencija strukovnih i umjetničkih zanimanja za turizam u 2026.
Partnerstvo je dogovoren, stabilan i obvezujući odnos između škola-partnera koji podrazumijeva zajedničke odgovornosti u provedbi projekta financiranog od strane Ministarstva turizma i sporta. Kako bi se projekt nesmetano provodio, sve škole-partneri koje ga provode trebaju se suglasiti s načelima dobre prakse u partnerstvu koja su iznesena u nastavku teksta.

Načela dobre prakse u partnerstvu:
1. Prije podnošenja prijave Ministarstvu turizma i sporta, sve škole-partneri moraju pročitati tekst Javnog poziva i Upute za prijavitelje te razumjeti svoju ulogu u projektu.
2. Sve škole koje sudjeluju kao partneri (u daljnjem tekstu: Partneri) ovlašćuju školu – nositelja (u daljnjem tekstu: Prijavitelj) da prikupi svu potrebnu dokumentaciju i dostavi prijavu na Javni poziv Ministarstva turizma i sporta u roku navedenom u Uputama za prijavitelje.
3. Sredstva za provedbu projekta doznačuju se Prijavitelju koji je odgovaran za raspodjelu sredstava prema Partneru.
4. Omjer raspodjele sredstava između Prijavitelja i Partnera uređuju se dogovorom s time da Prijavitelj za provedbu projekta raspolaže s minimalno 50 % ukupno odobrenih sredstava.
5. Svi Partneri se obvezuju na vrijeme dostaviti Prijavitelju sve potrebne obrasce i priloge.
6. Prijavitelj i svi Partneri moraju zajednički raditi na izradi projekta, u okviru aktivnosti i proračuna utvrđenih u Opisnom obrascu prijave i Obrascu proračuna.
7. Svi Partneri moraju sudjelovati u pripremi zajedničkog opisnog i financijskih izvješća koje Prijavitelj, u ime svih partnera dostavlja Ministarstvu turizma i sporta. 
8. Prijedloge za promjene u projektu Ministarstvu turizma i sporta dostavlja Prijavitelj. Prethodno, Prijavitelj i  Partneri trebaju se usuglasiti. Ako se ne mogu usuglasiti, Prijavitelj to mora naznačiti prilikom podnošenja promjena na odobrenje Ministarstvu turizma i sporta.

IZJAVA O PARTNERSTVU

Pročitali smo sadržaj prijave projekta pod nazivom _____________________________ koji se podnosi Ministarstvu turizma i sporta i suglasni smo s njome. Obvezujemo se pridržavati gore navedenih načela dobre prakse u partnerstvu.

